CELEX: 62008CN0035
Language: sk
Date: 2008-01-31 00:00:00
Title: Vec C-35/08: Návrh na začatie prejudiciálneho konania, ktorý podal Finanzgericht Baden-Württemberg (Nemecko) 31. januára 2008 – Grundstücksgemeinschaft Busley/Cibrian/Finanzamt Stuttgart-Körperschaften

12.4.2008   
            
            
               SK
            
            
               Úradný vestník Európskej únie
            
            
               C 92/15
            
         Návrh na začatie prejudiciálneho konania, ktorý podal Finanzgericht Baden-Württemberg (Nemecko) 31. januára 2008 – Grundstücksgemeinschaft Busley/Cibrian/Finanzamt Stuttgart-Körperschaften
   (Vec C-35/08)
   (2008/C 92/28)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Baden-Württemberg
   Účastníci konania pred vnútroštátnym súdom
   
      Žalobcovia: Grundstücksgemeinschaft Busley/Cibrian
   
      Žalovaný: Finanzamt Stuttgart-Körperschaften
   Prejudiciálne otázky
   
               1.
            
            
               
                           a)
                        
                        
                           Odporuje článku 56 ES, ak si fyzická osoba, ktorá má neobmedzenú daňovú povinnosť v Nemecku, nemôže pri stanovení príjmov v Nemecku v roku, kedy jej vznikla strata, na rozdiel od straty z nehnuteľnosti nachádzajúcej sa v tuzemsku, odrátať straty z prenájmu z nehnuteľnosti ležiacej v inom členskom štáte EÚ?
                        
                     
                           b)
                        
                        
                           Má v tomto prípade význam to, či fyzická osoba investovala do nehnuteľnosti sama, alebo ide o porušenie aj v prípade, ak sa fyzická osoba stala vlastníkom nehnuteľnosti nachádzajúcej sa v inom členskom štáte na základe dedičskej postupnosti?
                        
                     
         
               2.
            
            
               Odporuje článku 56 ES, ak si fyzická osoba, ktorá má neobmedzenú daňovú povinnosť v Nemecku, pri výpočte príjmov z prenájmu z nehnuteľnosti nachádzajúcej sa v inom členskom štáte EÚ, môže uplatniť len normálne odpisovanie, zatiaľ čo v prípade tuzemských nehnuteľností by si mohla uplatniť zvýšené zrýchlené odpisovanie?
            
         
               3.
            
            
               V prípade zápornej odpovede na prvú a druhú otázku: Porušujú sporné vnútroštátne ustanovenia voľný pohyb upravený článkom 18 ES?